open-index/open-wikipedia-markdown huggingface dataset:
Newtown

**Newtown** () on useiden kaupunginosien tai paikkakuntien nimi anglosaksisessa maailmassa. Suurimpia asutuskeskuksia ovat:

*Newtown, kylä Englannin Hampshiressa
*Newtown, kaupunki Walesissa
*Newtown, lähiö Australian Sydneyssä, Uuden Etelä-Walesin osavaltiossa.

;Yhdysvalloissa:
*Newtown, kaupunki Connecticutissa
*Newtown, pieni kaupunki Indianassa
*Newtown, asutuskeskus Missourissa
*Newtown, kylä Ohiossa
*Newtown, kaupunki Pennsylvaniassa
*Newtown Township, kunnallishallintoalue Pennsylvaniassa
*Newtown Township, kunnallishallintoalue Pennsylvaniassa

## Katso myös
*New Town
Filip Novák

**Filip Novák** (s. 7. toukokuuta 1982 České Budějovice) on tšekkiläinen ammattilaisjääkiekkoilija.

## Ura
Novák pelasi Tšekin junioriliigassa ja Regina Patsin  joukkueessa WHL-liigassa ennen varaustaan New York Rangersiin. Hänet varattiin toisella kierroksella numerolla 64 vuoden 2000 varaustilaisuudessa. 

Novák pelasi AHL- ja NHL-liigoissa, mutta siirtyi kaudeksi 2007–2008 Tšekin Extraliigaan kasvattajaseuransa riveihin. Seuraavan kauden hän pelasi KHL:n Dianmo Riian joukkueessa ja saalisti 18 tehopistettä 50 ottelussa. Kaudeksi 2009–2010 Novák siirtyi Moskovan Dynamoon, jossa hän pelasi viisi kautta. Kaudella 201 5–2016 pelasi KHL:ää slovakialaisessa Slovan Bratislavassa, siirryttyään kuitenkin kesken kauden saman liigan Traktor Tšeljabinskiin. Kauden 2016–2017 Novák aloitti kotimaansa pääsarjassa HC Pardubicessa, mutta palasi jo yhdeksän ottelun jälkeen Slovaniin. Slovanissa pelejä kertyi vain 11 ennen kuin seura purki hänen sopimuksen.

Novák on pelannut Tšekin jääkiekkomaajoukkueessa 54 ottelua.

## Lähteet
Fredrik Eimele

**Fredrik Eimele** (**Fredric Eimelé**) (28. syyskuuta 1804 Vaasa – 24. tammikuuta 1871 Tukholma) oli suomalais-ruotsalainen kieltenopettaja, muusikko ja säveltäjä. 

## Henkilöhistoria
Eimelen isoisä oli Aejmelaeus-sukuinen Kalannin kirkkoherra Johan Aejmelaeus ja hänen vanhempansa olivat lääketieteen tohtori Kristian Aejmelé ja Charlotta Elisabet Fluur. Hän tuli ylioppilaaksi 1821 ja filosofian maisteriksi 1827 ja väitteli samana vuonna filosofian tohtoriksi. Eimele opiskeli ulkomailla useita vuosia kieliä ja musiikkia, kunnes asettui Tukholmaan 1834. Hän toimi ensin Karlbergin sotakorkeakoulun opettajana ja sitten ruotsin ja uusien kielten opettajana teknillisessä alkeiskoulussa Boråsissa 1856–1870.    

## Taiteellinen tuotanto
Eimele sävelsi orkesteriteoksia, muunnelmateoksen viululle ja orkesterille, jousikvarteton, yli kaksikymmentä yksinlaulua, ainakin kuusitoista mieskuorolaulua sekä viulusävellyksiä. Hän julkaisi myös useita oppikirjoja ja musiikkitutkielmia. Käsikirjoituksena on säilynyt Eimelen tutkielma *Beethovens sinfonier, tekniskt estetisk skildring*, jota säilytetään Tukholman musiikkiakatemian kirjastossa, sekä kaksi sävelmää *[[Maamme]]* -lauluun.  

## Lähteet
Kultakylkiviiripyrstö

**Kultakylkiviiripyrstö** (*Aphyosemion congicum*) on Afrikasta kotoisin oleva *[[Nothobranchiidae]]*-heimon hammaskarppikala. Se kasvaa 4,5&nbsp;cm pitkäksi. Sitä tavataan Kwango- ja Gambajokien välisellä alueella sekä Kasaijoen vesistössä Kongon demokraattisessa tasavallassa. Levinneisyysalue saattaa olla laajempikin, ja siksi lajin uhanalaisuudesta ei ole tietoa.

## Lähteet
Carl Evert Ekelund

**Carl Evert Ekelund**, sukunimi alun perin *Eklund* (13. lokakuuta 1791 Heinola – 9. marraskuuta 1843 Helsinki) oli suomalainen juristi. Hän oli vuodesta 1829 Helsingin yliopiston roomalaisen ja venäläisen oikeuden professori. Hänet määrättiin avustamaan komissiota, joka suoritti lainkodifioimistyön, mutta suunnitelma todettiin vääräksi, ja näin hänen työnsä jäi turhaksi. Hänen luentosarjojaan julkaistiin postuumisti.

Ekelundin vanhemmat olivat Heinolan residenssin vouti, nimismies Johan Eklund ja Sofia Magdalena Maexmontan. Hän kävi Porvoon lukiota ja pääsi ylioppilaaksi Turussa 1807. Ekelund valmistui Turun akatemiasta filosofian kandidaatiksi 1814, filosofian maisteriksi 1815 sekä molempien oikeuksien kandidaatiksi 1821, lisensiaatiksi 1827 ja tohtoriksi 1840. Hän toimi Turun akatemian konsistorin amanuenssina vuodesta 1816, yleisen lainopin apulaisena vuodesta 1825 sekä Aleksanterin yliopiston roomalaisen ja venäläisen lainopin professorina vuodesta 1829. Hän jäi virkavapaalle 1840.

## Julkaisut (postuumit)
**Föreläsningar öfver Romerska privaträtten*, 1850-1851
**Föreläsningar öfver panträtten*, 1854

## Lähteet
Jake Dennis

**Jake Dennis** (s. 16. kesäkuuta 1995 Nuneaton, Warwickshire) on brittiläinen rata-autoilija ja Formula E -sarjan maailmanmestari kaudelta 2022–2023.

## Ura

Hän aloitti uransa karting-sarjoissa. Vuonna 2005 hän voitti South West Cadet -luokan mestaruuden. Vuonna 2008 Dennis voitti Britannian KF3-luokan mestaruuden. Vuonna 2010 hän voitti sekä MSA Super 1 British Junior Championship- että CIK-FIA U18 World Championship -luokkien mestaruudet. Vuonna 2011 Dennis kilpaili uudessa InterSteps Championship -luokassa voittaen sarjan mestaruuden debyyttikaudellaan. Vuonna 2012 hän kilpaili Formula Renault NEC -sarjassa voittaen sarjan mestaruuden. Hän ajoi myös kuusi kilpailua Eurocup Formula Renault -sarjassa saavuttaen yhden palkintosijan. Samana vuonna hän voitti McLaren Autosport BRDC Award -palkinnon hyvistä ajosuorituksistaan. Vuonna 2013 Dennis kilpaili täyden kauden Eurocup Formula Renault -sarjassa sijoittuen sarjan neljänneksi.

Vuonna 2014 Dennis siirtyi Euroopan Formula 3 -sarjaan saavuttaen kauden aikana kolme kolmossijaa sijoittuen sarjan loppupisteissä yhdeksänneksi. Vuonna 2015 Dennis jatkoi Euroopan F3 -sarjassa keräten kauden aikana kuusi voittoa ja kuusi paalupaikkaa sijoittuen sarjan kolmanneksi. Vuonna 2016 Dennis siirtyy GP3-sarjaan Arden International -tallin kuljettajaksi.

## GP3-tulokset

## Formula 1 -tulokset

## Lähteet

## Aiheesta muualla

* Jake Dennis Driverdb.com-sivustolla.
I Hate Luv Storys

**I Hate Luv Storys** on vuonna 2010 ilmestynyt intialainen romanttinen komedia, jonka päärooleja näyttelevät Imran Khan ja Sonam Kapoor. Se on Punit Malhotran ensimmäinen ohjaus. Elokuva julkaistiin 2. heinäkuuta 2010 ja se menestyi hyvin Intiassa.

## Näyttelijät

## Soundtrack

## Palkinnot
;Screen Awards
* Paras naislaulaja – Shreya Ghoshal (”Bahara”)

## Lähteet
Risedronihappo

**Risedronihappo** eli **risedronaatti** (C7H11NO7P2) on kolmannen sukupolven bisfosfonaattilääke, jota käytetään osteoporoosin ja Pagetin taudin hoidossa.

## Vaikutusmekanismi ja käyttö
Risedronihappo, kuten muutkin bisfosfonaattilääkkeet sitoutuvat luun hydroksiapatiittiin. Ne estävät luukudosta hajottavien osteoklastien toimintaa haittaamalla niiden protonipumppuja ja aiheuttaa niiden apoptoosin. Siten risedronihappo estää luukudosta haurastumasta. Risedronihappoa käytetään Pagetin taudin sekä osteoporoosin hoitoon, naisilla vaihdevuosien jälkeen. Lääkeaine soveltuu myös kortikosteroidien aiheuttaman osteoporoosin hoitoon. Risedronihappo otetaan tyypillisesti kerran viikossa, joskus vain kerran kuukaudessa. Risedronihappo annostellaan tablettina, joskin se imeytyy melko huonosti.

## Sivuvaikutukset
Risedronihappo on yleensä kohtuullisen hyvin siedetty lääkeaine. Mahdollisia sivuvaikutuksia voivat olla pääkipu ja flunssan kaltaiset oireet, huonovointisuus ja vatsakipu.

## Lähteet
Ekelund

**Ekelund** on seuraavien henkilöiden sukunimi:

* Bo Ekelund (1894–1983), ruotsalainen korkeushyppääjä, urheilujohtaja ja yritysjohtaja 
* Carl Evert Ekelund (1791–1843), suomalainen juristi, professori
* Erik Ekelund (1897–1976), suomalainen kirjallisuudentutkija, professori
* Eva Kuhlefelt–Ekelund (1892–1984), suomalainen arkkitehti
* Frans Ekelund (1882–1965), ruotsalainen arkkitehti
* H. E. V. Ekelund (1853–1936), suomalainen lyseon lehtori ja päätoimittaja
* Hilding Ekelund (1893–1984), suomalainen arkkitehti, professori
* Iréne Ekelund (s. 1997), ruotsalainen pikajuoksija
* John Rafael Ekelund (1877–1946), suomalainen taidemaalari
* Karin Allardt-Ekelund (1895–1990), suomalainen kirjallisuushistorioitsija
* Mim Ekelund (1902–1982), ruotsalainen näyttelijä
* Nick Ekelund-Arenander (s. 1989), tanskalais-ruotsalainen pikajuoksija 
* Ragnar Ekelund (1892–1960), suomalainen runoilija, taidemaalari
* Vilhelm Ekelund (1880–1949), ruotsalainen runoilija
Hääheila

**Hääheila** (*The Wedding Date*) on vuonna 2005 ensi-iltansa saanut Clare Kilnerin ohjaama elokuva.

## Juoni
Kat Ellis (Debra Messing) on New Yorkin sinkku, joka matkustaa vanhempiensa luo Lontooseen pikkusisarensa (Amy Adams) häihin. Sulhasen bestman osoittautuu Katin entiseksi kihlatuksi, joka jätti tytön pari vuotta aiemmin. Kat ottaa seuralaispalvelusta mielevän Nickin (Dermot Mulroney) esiintymään hänen poikaystävänään häissä. He rakastuvat.

## Vastaanotto
*Ilta-Sanomissa* Timo Kuismin luonnehti elokuvaa jäykisteleväksi ja niukasti romantiikkaa tarjoavaksi komediaksi ja antoi sille kaksi tähteä viidestä.. 2/5 tähteä antoi myös DVD-Oppaan Tommi Kuosmainen, joka kirjoitti *Hääheilan* saavan häneltä nis­ka­kar­vat pys­tyyn ällöttä­vyy­dellään ja ennalta-arvattavuudellaan, lukuun ottamatta muutamaa hauskaa kohtausta.

## Lähteet
Vilhelm Ekelund

**Otto Vilhelm Ekelund** (14. lokakuuta 1880 Stehag, Ruotsi – 3. syyskuuta 1949 Saltsjöbaden, Ruotsi) oli ruotsalainen runoilija ja aforistikko. Häntä luonnehditaan ylhäiseksi mietelyyrikoksi. Hän korostaa yksilön merkitystä. Uransa myöhemmässä vaiheessa hän muuttui sovinnollisemmaksi.

Ekelundin muistoksi on perustettu Vilhelm Ekelund -seura, joka on toimittanut muistojulkaisun ja julkaissut postuumisti hänen teoksiaan.

## Suomennettuja runoja
;Suomennettuja runoja antologioissa
* *Kevätsade: valikoima ruotsalaista lyriikkaa*, WSOY 1926
** Leukadia, suom. Elina Vaara
** Mentyäsi, armas, suom. Elina Vaara
** Palvonta, suom. Elina Vaara

* *Maailman lyriikkaa: runosuomennoksia*, Otava 1922
** Niin solakka, hento sa olet..., suom. Aarni Kouta
** Sydämesi suuri puhtaus, suom. Aarni Kouta
** Vaeltajan uni, suom. Aarni Kouta

* *Tuhat laulujen vuotta*, WSOY 1957, 1974, 2004
** Silloin hohtivat pyökit, suom. Aale Tynni

## Lähteet
Herzbergin kaksifaktoriteoria

Yhdysvaltalainen psykologi ja liikkeenjohdon tutkija Frederick Herzberg (1923–2000) lähti tutkimuksissaan liikkeelle siitä, että ihmisellä on kaksi tarvejärjestelmää: perustarpeet välttää kipua ja tarve kasvaa ja kehittyä ihmisenä.

Fredrik Herzberg jaotteli vuosina 1959–1970 tutkimuksissaan työtyytyväisyyden kahteen osaan;
motivaatiota lisääviin työtyytyväisyystekijöihin ja sitä laskeviin työtyytymättömyystekijöihin.
Tutkimuksissaan hän löysi, että työtyytyväisyyttä lisäävät tekijät ovat eri tekijöitä kuin työtyytymättömyyttä
lisäävät tekijät ja ne ovat toisistaan riippumattomia. Työtyytyväisyyden vastakohta ei ole työtyytymättömyys
vaan ei-työtyytyväisyys ja työtyytymättömyyden vastakohta ei ole työtyytyväisyys vaan ei-työtyytymättömyys. 

Motivaatiota lisäävät tekijät kuvaavat henkilön suhdetta siihen, mitä hän tekee ja motivaatiota alentavat tekijät taas
suhdetta työympäristöön ja työoloihin. Työtyytymättömyystekijöitä kutsutaan hygieniatekijöiksi ja
ne ovat merkittäviä työympäristön ulkoisia tekijöitä, joista tärkeimpiä ovat yrityksen
johto, hallinto, yrityspolitiikka, palkka, työolot, suhteet työkavereihin, asema ja turvallisuus.
Nämä tekijät eivät hyvin hoidettuina juurikaan motivoi huippusuorituksiin, mutta lisäävät työtyytymättömyyttä huonosti hoidettuina. 

Esimerkiksi Herzbergin mukaan peruspalkka lisää runsaasti työtyytymättömyyttä huonosti hoidettuna,
mutta hyvin hoidettunakin sen motivaatiovaikutus on suhteellisen pieni. Peruspalkka yksinään tyydyttää vain
alemman tason tarpeita ja kun ihmisen tulot kasvavat, sen merkitys pienenee, mutta jos se sidotaan tulokseen,
siitä tulee menestyksen mittari mikä lisää palkan merkitystä.

Työtyytyväisyystekijät ovat avain pitkäaikaisiin hyviin suorituksiin ja hyviin asenteisiin työtä kohtaan. Työtyytyväisyystekijät ovat sisäisiä motivaatiotekijöitä ja ylemmän tason tarpeita. Tärkeimpiä motivaatiotekijöitä Herzbergin mukaan työssä ovat saavutukset, saatu tunnustus, työ sinänsä, kokemus vastuusta, tunne oppimisesta, uramahdollisuudet ja kasvu. Näiden kokemusten varassa ihminen voi saada saavuttamisen riemua, innostavaa haastetta, tyydytystä ja onnistumista sekä arvostusta ja kiitosta. Parhaimmillaan työ mahdollistaa kehityksen ja sisäisen kasvun. Herzbergin mukaan motivaatiotekijät ratkaisevat, pyrkiikö ihminen työssään hyvään suoritukseen. Jos motivaatiotekijät puuttuvat, työntekijä työskentelee mekaanisesti ja heikoimmillaan menee aina sieltä, missä aita on matalin. Silloin, kun työ on yksitoikkoista ja rutiininomaista, joudutaan ylemmän tason tarpeet tyydyttämään jossakin muualla. Työtyytyväisyystekijöitä ovat ihmistä kehittävät ja osallistavat toimintatavat. 

## Lähteet
* Hersey P. 1996,  Management of organizational behaviour, 7 painos, Simon A & Schuster Company, New Yersey
* Herzberg F. 2003, Harvard Business review on motivating people, HB school publishing cor-poration 
* Robbins P. S. 2000, Organizational Behaviour, 9 painos, Prentice-Hall inc, New Jersey
* Robbins P. S. 2001, Organizational Behaviour, Prentice-Hall inc, New Jersey

### Viitteet
Parittaja (elokuva)

**Parittaja** () on vuonna 2001 ensi-iltansa saanut Kim Ki-dukin ohjaama eteläkorealainen elokuva. Se kertoo yliopisto-opiskelijasta joka pakotetaan työskentelemään bordellissa. 

## Juoni
Elokuva kertoo rikollisjengin johtajasta nimeltään Han-ki (Cho Jae-hyun) joka on parittaja. Hän näkee yliopisto-opiskelija Sun-hwan (Seo Won) istumassa puistonpenkillä taidekirjoja sylissään. Han-ki rakastuu tähän välittömästi ja yrittää väkisin suudellä Sun-hwata, paikalla on Sun-hwan poikaystävä ja muita jotka yrittävät turhaan estää tätä. Myöhemmin Han-ki onnistuu järjestämään Sun-hwalle ansan, ja häntä onnistutaan syytämään rahan varastamista. Summa on niin suuri ettei hän pysyt maksamaan sitä ja hänet pakotetaan bordelliin töihin. Sun-hwa ei tiedä että bordellin omistaja on Han-ki joka katselee yksisuuntaisen pelin läpi huoneeseen jossa hän ottaa vastaan asiakkaita joista suurin osa on juovuksissa ja välillä myös väkivaltaisia.

## Näyttelijät

Lähde: 

## Lähteet

## Aiheesta muualla
* 
* 
*
Kiedditsohkka

**Kiedditšohkka** tai **Gieddečohkka** on Suomen kolmanneksi korkein tunturi Enontekiön Yliperällä. Sen korkeus on  1&nbsp;285 metriä ja se sijaitsee aivan Suomen ja Norjan rajan tuntumassa, noin kaksi kilometriä Haltista lounaaseen.

## Yleistä
Kiedditšohkka sijaitsee Käsivarren erämaa-alueella aivan Käsivarren ylimmän kulmauksen tuntumassa. Suomen ja Norjan välinen raja kulkee tunturin kautta niin, että pääosa tunturista ja sen korkein huippu jäävät Suomen puolelle. Rajapyykki 303A on lähellä tunturin korkeinta huippua. Haltiin nähden tunturi on lounaassa noin kahden kilometrin päässä.

## Ristiriitaista tietoa tunturin korkeudesta
Tunturilla on kaksi selvästi erottuvaa huippua. Nykyään näistä pohjoisemmasta ja korkeammasta käytetään tunturin nimeä Kiedditšohkka. Joissain kartoissa sen korkeudeksi on merkitty 1&nbsp;271,6 metriä. Kartoissa olevien korkeuskäyrien perusteella tuo korkeus on kuitenkin virheellinen ja Kiedditšohkkan korkeudeksi tulee käyristä laskemalla 1&nbsp;285 metriä. 

Kiedditšohkkan eteläisemmälle huipulle on annettu nimi Etu-Halti tai Pikku-Halti. Vielä 1990-luvulla koko tunturi tunnettiin vain nimellä Kiedditšohkka. Etu-Halti on tasan 1&nbsp;200 metriä korkea ja kahden huipun välinen satula laskee alimmillaan noin 1&nbsp;145 metriin. Etu-Haltin huipulta on hieno näkymä etelään yli Pitsusjärven ja sieltä saa ehkä parhaan kokonaiskuvan Haltin ja Ridnitsohkkan vierekkäisistä tunturimassiiveista. 


Tiedosto:Pitsusjärvi Etu-Haltilta.JPG|näkymä Kiedditsohkalta (Etu-Haltilta) etelään yli Pitsusjärven
Tiedosto:Kiedditsohkka Etu-Haltilta.JPG|Kiedditsohkka kuvattuna läheltä Etu-Haltin huippua


## Katso myös
*Luettelo Suomen korkeimmista kohdista
*Luettelo Suomen suurimmista prominensseista

## Lähteet

## Aiheesta muualla
Viisi vuodenaikaa

**Viisi vuodenaikaa** () on vuonna 2003 ensi-iltansa saanut Kim Ki-dukin ohjaama draamaelokuva.

Vuonna 2016 *Viisi vuodenaikaa* äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. 

## Juoni
Nuori munkkipoika ja vanha buddhistimestari asuvat kelluvalla temppelilautalla kauniilla järvellä. Poika varttuu ja löytää seksuaalisuutensa nuoren tytön kanssa, joka on tullut mestarin parannettavaksi. Rakastunut nuorukainen pakenee temppelistä ulkomaailmaan, mutta hänen elämänsä muuttuu helvetiksi ja hän palaa takaisin mestarin luo.

## Lähteet
Tvigle

**Tvigle** on nettisivusto, videosyndikointiverkko sekä Over-the-Top (OTT) toimituspalvelu, joka tarjoaa mainos-tuettuja TV-ohjelmia, webisodeja ja muita videoita esimerkiksi BBC Worldwidelta, Foxilta, Nickelodeonilta, Channel Onelta sekä muilta pienemmiltä nettisivustoilta. Tviglen videoita pystyvät näkemään vain Venäjällä ja Ukrainassa asuvat ihmiset Flash Videon ja HTML5-formaatin avulla, sekä 288p:n, 360p:n, 480p:n ja 720p:n HD:nä.

Tvigle on yksityisessä omistuksessa oleva yritys, jonka perusti Egor Yakovlev vuonna 2007, mutta vuodesta 2009 eteenpäin Allianz ROSNO on omistanut siitä 25 prosenttia.

Tvigle on tunnettu erityisesti sen kehittämästä *Versus*-lyhytanimaatiosarjasta, jonka jaksot olivat todellinen hitti Venäjällä vuosina 2009 ja 2010.

## Lähteet
Pullokapokkipuu

**Pullokapokkipuu** eli **pullokapokki** (*Ceiba speciosa*) on puulaji kapokkipuiden (*Ceiba*) suvussa malvakasvien (*Malvaceae*) heimossa. Lajista käytetään yleisesti myös vanhaa tieteellistä nimeä *Chorisia speciosa*. Pullokapokkipuu on kausivihanta puu, joka kukkii lehdettömänä ollessaan suurin vaaleanpunaisin kukin. Alun perin trooppisesta Etelä-Amerikasta kotoisin olevaa pullokapokkipuuta kasvatetaan nykyään laajalti koristekasvina maailman trooppisilla ja subtrooppisilla alueilla.

## Kuvaus

Pullokapokkipuu on keskikokoinen puu. Se kasvaa noin 15–18 metriä korkeaksi. Latvus on nuorena kapean pysty ja tavallisesti vanhemmiten pyöristynyt ja leveä. Ohuen kaarnan väri vaihtelee vihreästä harmaanruskeaan. Oksat ja runko ovat tavallisesti piikkien peittämiä, mutta piikit saattavat pudota vanhoista puun osista. Runko on usein huomattavan leveä läheltä tyveä.

Lehdet ovat sormilehdykkäisiä. Lehdykät ovat soikeita, noin 10–20 senttimetriä pitkiä ja noin 5–10 senttimetriä leveitä. Ne ovat sahalaitaisia ja sulkasuonisia. Pullokapokkipuu on kausivihanta ja talvehtii lehdettömänä.

Kukat kehittyvät yleensä syys- tai talvikuukausina puun varistettua lehtensä. Ne kasvavat pienissä kukinnoissa. Teriöön kuuluu viisi terälehteä. Terälehdet ovat tavallisesti suurimmaksi osaksi vaaleanpunaisia ja tyvestään kellertävän valkoisia tai ruskehtavia.

Pullokapokkipuun hedelmä on noin 15–30 senttimetriä pitkä puutunut kota. Kodan lukuisia siemeniä ympäröi valkoinen kuitukerros.

Pullokapokkipuu on nuorena nopeakasvuinen puu ja voi kasvaa korkeutta jopa 1,5 metriä vuodessa. Kasvunopeus hidastuu puun vanhetessa ja alkaessa kasvattaa latvuksen leveyttä.


Tiedosto:C. speciosa-5.JPG|Kukka.
Tiedosto:Chorisia speciosa D.jpg|Avautumaton hedelmä.
Tiedosto:C. speciosa-1.JPG|Avonainen hedelmä.


## Levinneisyys ja elinympäristö

Pullokapokkipuu esiintyy luontaisena Etelä-Amerikassa Brasiliassa ja Argentiinassa.

Pullokapokkipuu on trooppisen ilmastoalueen puu. Se viihtyy parhaiten hyvin vettä läpäisevässä maaperässä aurinkoisella paikalla. Puu tavallisesti pudottaa lehtensä altistuessaan noin −3 celsiusasteen pakkaselle. Täysikasvuisten puiden tiedetään selvinneen elossa enintään noin −7 celsiusasteen pakkasesta.

## Käyttö
Pullokapokkipuuta käytetään koristepuuna trooppisilla ja subtrooppisilla alueilla. Puun hedelmien sisältämää kuitua eli kapokkia on käytetty tyynyjen täytteenä. Kaarnasta on lisäksi valmistettu köyttä.

## Lähteet
The Isle – saari

**The Isle – saari** tai **Saari** () on vuonna 2000 ensi-iltansa saanut Kim Ki-dukin ohjaama eteläkorealainen elokuva.

Tämä Kim Ki-dukin viides elokuva oli ensimmäinen, joka toi laajempaa kansainvälistä huomiota hänen tyylilleen. Siitä tuli tunnettu myös vastenmielisten kohtaustensa takia, joka tekee siitä vaikeasti katsottavan elokuvan. Kun **Saari** ensiesitettiin Venetsian elokuvajuhlilla, väitetään joidenkin katsojien pyörtyneen tai oksentaneen.

## Juoni
Mykkä tyttö Hee-Jin työskentelee kalastukseen erikoistuneessa lomakylässä Korean syrjäseudulla. Hän myy syöttejä, ruokaa ja toisinaan itseään kalastusturisteille. Hän rakastuu poliisia pakoilevaan Hyun-Shikiin, joka yrittää itsemurhaa mutta Hee-Jin pelastaa hänet kalastuskoukulla.

## Näyttelijät

Lähde: 

## Lähteet

## Aiheesta muualla
*
Länsi-Virginian yliopisto

**Länsi-Virginian yliopisto** (**WVU**, West Virginia University) on julkinen yliopisto Morgantownissa, Länsi-Virginian osavaltiossa Yhdysvalloissa. Yliopisto on perustettu vuonna 1867, ja 2010-luvun alkuvuosina siellä opiskeli yli 30&nbsp;000 opiskelijaa. WVU on niin sanottu ei-selektiivinen yliopisto, joka hyväksyy opiskelijoikseen noin 80 prosenttia hakijoista.

2020-luvulla WVU joutui monien muiden Yhdysvaltojen yliopistojen tavoin talousvaikeuksiin vähentyneen opiskelijamäärän takia. Vuonna 2023 päätettiin yli sadasta pääaineesta 28 lopettaa ja muun muassa kielten laitos lakkauttaa kokonaan. Henkilöstövaikutusten arvioitiin nousevan yli 250:een.

NCAA:n alaisessa yliopistourheilussa yliopistoa edustavat West Virginia Mountaineersin nimellä kulkevat joukkueet.

## Lähteet

## Aiheesta muualla
Rotterdamin satama

**Rotterdamin satama** (, LOCODE: NL RTM) on Rotterdamissa sijaitseva Alankomaiden ja Euroopan suurin satama. Satama sijoittuu laajalle alueelle: Pohjanmereltä noin 40 kilometrin matkalle Reinin Nieuwe Maas -suuhaaran varteen. Laitureita satamalla on yhteensä 64 kilometriä.

Vuonna 2011 sataman liikevaihto oli 588 miljoonaa euroa. Satama-alueelle sijoittuu erittäin paljon kemian ja energiateollisuuden tuotantoa. Siellä toimii esimerkiksi viisi öljynjalostamoa, kuusi biopolttoaineen tuotantolaitosta, viisi kasvisöljyjalostamoa, neljä kaasuvoimalaitosta, kolme hiiltä ja biopolttoainetta käyttämää voimalaa, 70 tuulivoimalaa, kuusi höyry- ja sähkövoimalaa sekä yksi jätehuoltolaitos.


Minerva Helen IMO 9276561 at the '5e Petroleumhaven', Port of Rotterdam, Holland 08-Apr-2006.jpg|tankkilaiva *Minerva Helen* Rotterdamin sataman 5. öljysatamassa
Amazonehaven.JPG|Konttilauksia Rotterdamin Amazonin satama-alueella
Achtste Petroleumhaven.jpg|Pohjanmeren rannikon 8. öljysatama
Waalhaven in Rotterdam 2016.jpg|Konttisatamaa
Zevende Petroleumhaven.JPG|Tankkereita 7. öljysatamassa


## Euroopan suurin satama - rahtimäärä
Kokonaisrahtimäärällään (noin 430 milj. tonnia) mitattuna Rotterdamin satama oli vuonna 2010 Kiinan Shanghain ja Singaporen satamien jälkeen maailman kolmanneksi suurin satama. Rotterdamin sataman omien tilastojen mukaan sen edellä oli 2010 toinenkin kiinalainen satama (eli Rotterdamin oma sijoitus 2010: 4. suurin) ja vuonna 2011 kolmaskin (Rotterdamin sijoitus 2011: 5.). Shanghain merenkulkuyliopiston ylläpitämän satamalistauksen mukaan vuonna 2013 Rotterdam oli useiden kiinalaissatamien kasvun seurauksena pudonnut jo sijalle 9. maailman suurimpien rahtisatamien tilastossa. Lähes puolet sataman kautta kulkevasta rahdista on öljyä, öljynjalostustuotteita ja muuta nestemäistä irtolastia (nestebulkki). Konttiliikenteen tilastoissa Rotterdam sijoittui maailmanlistan 10. sijalle vuosina 2009–2011.

## Lähteet

## Aiheesta muualla

* Rotterdamin sataman kotisivut  (portofrotterdam.com)
*Eurostat (European Commission): Maritime ports freight and passenger statistics  (eurostat.ec.europa.eu)
*UNCTAD Review of Maritime Transport 2011 (Ports in Chapter 4, pdf)  (unctad.org)
Nándor Tánczos

**Nándor Tánczos** (s. 29. toukokuuta 1966 Englanti) on uusiseelantilainen vihreän puolueen poliitikko. Hän on istunut maansa parlamentin jäsenenä vuosina 1999–2005 ja uudelleen 2005–2008. Hän valmistui oppiarvolla psykologiassa ja sosiologiassa Waikaton yliopistosta.

Tánczos on rastafari. Hän on kertonut käyttävänsä kannabista ja kampanjoinut sen laillistamisen puolesta.

## Lähteet
Alavala

**Alavala** on Alppilasta, Helsingistä lähtöisin oleva kolmihenkinen yhtye, joka soittaa rockahtavaa poppia. Yhtyeen kappaleet sanoittaa kitaristi Emilia Suhonen. Yhtye julkaisi syksyllä 2009 ensimmäisen omakustanne EP:nsä. Alkuvuodesta 2008 perustettu yhtye lopetti toimintansa vuonna 2017. 

Yhtyeen jäsenet ovat soittaneet aiemmin Tiktakissa, Damessa, Apulannassa, Amoralissa, Feiledissä sekä Jo Buddyssa. Yhtyeen perustamisesta syksyyn 2013 saakka mukana ollut Tyko Haapala on laulanut/räpännyt mm. Hannibalin ja Levilin kanssa, sekä omilla julkaisuillaan nimellä *Tykopaatti*.

Yhtyeen ensimmäistä kokopitkää albumia ryhdyttiin nauhoittamaan Aspen studioilla Nurmijärvellä loppuvuodesta 2011. Levy masteroitiin elokuussa 2012. Albumi *Secret Whale* julkaistiin 23. marraskuuta 2012.

Yhtyeen toinen kokopitkä albumi *Minuntai* julkaistiin 3. lokakuuta 2014.

Yhtyeen kolmas ja viimeiseksi jäänyt albumi *Lopullisia alkuja* valmistui keväällä 2016.

## Yhtyeen jäsenet
* Emilia Suhonen – kitara, laulu
* Noora  Puhakka – basso, laulu
* Masi Hukari – kitara
* Heikki Paasonen – rummut

## Entiset jäsenet
* Tyko Haapala – rummut

## Albumit
* 
* 
* *[[Lopullisia alkuja]]* (2016)

## Lähteet

## Aiheesta muualla

* https://www.facebook.com/pages/Alavala/249083788442529
* http://alavalaband.com/
* http://www.myspace.com/alavala
Vaarallista seuraa

**Vaarallista seuraa** voi viitata seuraaviin elokuviin:
**[[Vaarallista seuraa (vuoden 1995 elokuva)|Vaarallista seuraa]]*, (*The Nature of the Beast*), Victor Salvan ohjaama vuoden 1995 elokuva
**[[Vaarallista seuraa (vuoden 1999 elokuva)|Vaarallista seuraa]]*, (*Mauvaises fréquentations*), Jean-Pierre Améris ohjaama vuoden 1999 elokuva
**[[Farlig farvann]]*, Lars Bergin vuoden 1995 elokuva, josta käytetty televisiossa nimeä *Vaarallista seuraa*
Kaaresuvanto (Kiiruna)

**Kaaresuvanto** tai **Karesuvanto** (, ) on taajama ja entinen kunta Pohjois-Ruotsissa. Alue kuuluu Kiirunan kuntaan, Norrbottenin lääniin ja Lapin historialliseen maakuntaan. Kaaresuvanto sijaitsee aivan Ruotsin pohjoisimmassa osassa, jossa se rajautuu Suomen Enontekiöön.

Vuoden 2010 lopussa Kaaresuvannon taajamassa oli 303 asukasta. Taajama sijaitsee Muonionjoen rannalla vastapäätä Suomen Kaaresuvantoa.

Kaaresuvannon entinen kunta liitettiin osaksi Kiirunan kuntaa vuoden 1971 kuntauudistuksessa. Kaaresuvanto muodostaa edelleen oman seurakunnan. Kaaresuvannon kirkko on Ruotsin pohjoisin.


Kuva:BD1952_Karesuando.png|Kaaresuvannon entisen kunnan rajat.


## Väestönkehitys

## Lähteet

## Aiheesta muualla

* Välkommen till Karesuando, Sveriges nordligaste by
Varastettu elämä

**Varastettu elämä** voi viitata seuraaviin elokuviin:
**[[Varastettu elämä (vuoden 1946 elokuva)|Varastettu elämä]]*, (*A Stolen Life*), Curtis Bernhardtin ohjaama vuoden 1946 elokuva
**[[Varastettu elämä (vuoden 1997 elokuva)|Varastettu elämä]]*, (*Echo*), Charles Correllin ohjaama vuoden 1997 elokuva
**[[Varastettu elämä (vuoden 1998 elokuva)|Varastettu elämä]]*, (*Voleur de vie*), Yves Angelon ohjaama vuoden 1998 elokuva
Tuomas Yli-Ruka

**Tuomas Yli-Ruka** (s. 17. heinäkuuta 1973) on aktiiviuransa lopettanut suomalainen koripalloilija. Hän pelasi neljän kauden ajan Suomen pääsarjassa. Kolmena kautena hänen edustamansa joukkue pelasi pudotuspeleissä.

## Pelaajaura

Yli-Ruka aloitti koripalloilijanuransa Pirkkalan Virissä. Miesten pääsarjauransa hän aloitti Pyrbasketin joukkueessa kaudella 1997–1998. Pyrbasket oli runkosarjassa kahdeksas ja selviytyi puolivälieriin, joissa se hävisi ToPolle otteluvoitoin 3–0.

Seuraavalla kaudella Yli-Ruka siirtyi KTP:hen, joka sijoittui runkosarjassa kansainvälisen lohkon viimeiseksi. Neljännesvälierissä joukkue voitti Pyrbasketin otteluvoitoin 1–2, mutta puolivälieränsä se hävisi lopulta pronssia voittaneelle turkulaiselle Piilosetille.

Kaudella 1999–2000 Yli-Ruka siirtyi BC Nokiaan. Nokia oli runkosarjassa yhdeksäs ja tippui pudotuspeleistä. Yli-Ruka pelasi kuitenkin tilastojen valossa uransa parhaan kauden: hän pelasi 3,7 pisteen ja 0,7 syötön keskiarvoilla. Seuraavalla kaudella Nokia selviytyi runkosarjan kahdeksannella sijallaan pudotuspeleihin mutta hävisi runkosarjan voittaja Pyrbasketille puolivälierissä voitoin 3–2.

## Tilastot
### Runkosarja

### Pudotuspelit

**O = ottelut, 2p% = kahden pisteen heittojen onnistumisprosentti, 3p% = kolmen pisteen heittojen onnistumisprosentti, 1p% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä*

## Lähteet
* Tuomas Yli-Ruka  baskethotel.com

### Viitteet
Kissamonnit

**Kissamonnit** (Claroteidae) on monnikaloihin kuuluva heimo. Heimon lajeja tavataan Afrikasta makeista vesistä. Eräitä kissamonnikaloja pidetään akvaariokaloina.

## Lajit ja anatomia
Kissamonnien heimoon kuuluu lähteestä riippuen 7&ndash;17 sukua ja 59&ndash;83 lajia. Kissamonnit jaetaan kahteen alaheimoon. Aikaisemmin kissamonnien katsottiin kuuluvan juovamonneihin (Bagridae), joille ne ovat lähesitä sukua. Ruumiinrakenteeltaan kissamonnit ovat kohtalaisen pitkulaisia, selkäevä on lyhyehkö ja pyrstöevä on haarautunut. Selkä- ja rintaevissä on vahva piikki. Heimon kaloilla on rasvaevä. Suu on kookas ja kuonossa on 4 paria viiksisäikeitä.

## Lähteet
Johan Eklöf

**Johan Henrik Eklöf** (22. toukokuuta 1819 Kokemäki – 5. syyskuuta 1854 Helsinki)   oli suomalainen tähtitieteilijä ja matemaatikko. Hän käytti ensimmäisenä suomen kieltä korkeamman matematiikan alalla.

Eklöfin vanhemmat olivat ratsutilallinen Samuel Hyyti (Henriksson) ja Ester Elisabet Eerikintytär. Eklöf tuli ylioppilaaksi Turun lukiosta 1839 ja valmistui filosofian kandidaatiksi 1847. Hän laati vuosien 1844–1848 almanakat ja toimitti Suomen Valtiokalenterin tähtitieteellisen osuuden. Hän myös julkaisi oppikirjoja sekä tutkimuksia geodesian ja ilmatieteen alalta, kuten *Jäänlähtöajat Kokemäen virrassa vuosina 1801–1849*. Eklöf toimi amanuenssina tähtitieteellisessä observatoriossa 1843–1847 ja hoiti observatoriota 1844–1846. Hän oli myös matematiikan ja kirjanpidon opettaja Turun reaalikoulussa 1849–1952.

## Lähteet
Norjan jääkiekkoliitto

**Norjan jääkiekkoliitto** *(Norges Ishockeyforbund)* on organisaatio, joka hallinnoi Norjan jääkiekkoa. Se liittyi Kansainväliseen jääkiekkoliittoon tammikuussa 1935.

Vuonna 2023 jääkiekkoliitto on teki merkittävän päätöksen ja lopetti lähes kaikkien maajoukkueidensa toiminnan loppuvuoden ajaksi. Päätös johtui liiton talousvaikeuksista. Tuolloin ainoa pelaamista jatkanut joukkue oli alle 20-vuotiaiden miesten maajoukkue, jonka oli määrä pelata ikäluokkansa maailmanmestaruuskisoissa Ruotsissa vuoden 2023 lopussa.

## Maajoukkueet
* Norjan miesten jääkiekkomaajoukkue
* Norjan naisten jääkiekkomaajoukkue
* Norjan alle 18-vuotiaiden jääkiekkomaajoukkue
* Norjan alle 20-vuotiaiden jääkiekkomaajoukkue

## Lähteet

## Aiheesta muualla
* Norja IIHF:n sivuilla 
* Norjan jääkiekkoliiton virallinen sivusto
Video Games

”**Video Games**” on yhdysvaltalaisen laulaja-lauluntekijä Lana Del Reyn single albumilta *[[Born to Die]]* (2012). Indie popin ja trip hopin elementeillä varustetun kamaripop-balladin tuotti Robopop. Sanoitukset ja sävellyksen tekivät Del Rey sekä Justin Parker. Kappale julkaistiin ensin internetissä 29. kesäkuuta 2011, sekä myöhemmin myös EP-levyllä, *[[Lana Del Rey (EP)|Lana Del Rey]]* ja uudelleenjulkaistiin artistin toisella studioalbumilla, *[[Born to Die]]* 10. lokakuuta 2011 Interscope Recordsin kautta. Se julkaistiin myös kokoelmalevyllä *[[Now That’s What I Call Music! 80]]*. Single sai pääosin positiivisia vastaanottoja kriitikoilta, jotka ylistivät ainutlaatuisuutta hänen kappaleen suorituskyvyssä.

”Video Games” saavutti kaupallisen menestyksen, sijoittuen musiikkilistoilla ensimmäiselle sijalle Saksassa, sekä kymmenen parhaan joukkoon Itävallassa, Belgiassa, Tšekissä, Alankomaissa, Ranskassa, Irlannissa, Puolassa, Skotlannissa, Sveitsissä ja Isossa-Britanniassa. Kappaleelle on myös tehty musiikkivideo, jonka ohjasi ja muokkasi laulaja itse. Yhdysvalloissa ”Video Games” saavutti *[[Billboard Hot 100]]* -listalla sijan 91. Se on tähän mennessä hänen ainoa single, joka on päässyt tuolle listalle. Kun kappale julkaistiin artistin kolmannelle EP-levylle, *[[Paradise (EP)|Paradise]]*, single palasi Top Heatseekers -listalla sijalle 11.

## Raitalista

**CD single**
* 1. ”Video Games” (Radio Edit) – 4:01
* 2. ”Blue Jeans” – 3:31

**Digital EP**
* 1. ”Video Games” – 4:46
* 2. ”Blue Jeans” – 3:34
* 3. ”Video Games” (Mr Fingers Remix) – 9:00
* 4. ”Video Games” (Omid 16B Remix) – 5:14

**The Remix EP**
* 1. ”Video Games” – 4:03
* 2. ”Blue Jeans” – 3:33
* 3. ”Video Games” (Club Clique for The Bad Girls Remix) – 4:59
* 4. ”Video Games” (White Lies C-mix) – 7:33
* 5. ”Video Games” (Larry ”Mr. Finger” Heard Remix) – 9:00
* 6. ”Video Games” (Helium Robots Remix) – 4:51
**Digital Remix EP**
* 1. ”Video Games” (Club Clique for The Bad Girls Remix) – 4:57
* 2. ”Video Games” (Jakwob and Etherwood Remix) – 3:42
* 3. ”Video Games” (White Lies C-Mix) – 7:32
* 4. ”Video Games” (Jamie Woon Remix) – 5:14
* 5. ”Video Games” (We Don't Belong In Pacha Remix) – 5:19

## Listat

#### Viikkolistat

#### Loppuvuoden sijoitukset

## Lähteet
Gunnar Ekman

**Gunnar Henrik Julius Ekman** (22. joulukuuta 1883 Rantasalmi – 5. lokakuuta 1937 Helsinki) oli suomalainen eläintieteilijä ja Helsingin yliopiston ylimääräinen professori vuodesta 1928. Sitä ennen hänellä oli vuodesta 1915 dosentuuri. Hän tutki kehitysmekaniikkaa ja oli sen ensimmäinen edustaja Suomessa. Hän julkaisi tutkimuksia myös yleisbiologian ja vertailevan anatomian alalta, kaikkiaan lähes sata tieteellistä kirjoitusta, myös biologian oppikirjoja.

## Lähteet

## Aiheesta muualla
*
Torvald Ekman

**Torvald Erik Ekman** (26. lokakuuta 1900 Helsinki – 16. kesäkuuta 1981 Turku) oli suomalainen kenraaliluutnantti vuodesta 1954. 

Ekman liittyi Helsingin suojeluskuntaan heti sisällissodan alussa ja hän osallistui mm. Helsingin valtaukseen. Ekman valmistui upseeriksi Tykistökoulusta 1918 sekä suoritti Sotakorkeakoulun 1925–1927 (ye-upseeri 1928). Hän toimi Reserviupseerikoulussa kouluttajana 1922–1927 sekä patteriston komentajana Jääkäritykistörykmentissä 1929–1930. Jääkäriprikaatin esikuntapäällikkönä hän työskenteli 1930–1933. Vuonna 1933 hän palveli Puolustusministeriön sotilastoimistossa ja vuoden 1934 ensimmäisen puoliskon Suojeluskuntain yliesikunnassa. Sotakorkeakoulussa hän opetti tykistötaktiikkaa ja ampumaoppia 1934–1939. 

Talvisodassa Ekman komensi Ilmatorjuntarykmentti 1:ä ja kotiseudun ilmatorjuntajoukkoja 1939–1940. Välirauhan aikana hän johti 6. prikaatia 1940–1941. Jatkosodassa hän oli JR 6:n komentaja 1941–1943. 21. prikaatia hän komensi 1943-1944. Sodan jälkeen hän toimi Turun sotilaspiirin päällikkönä 1944–1947 sekä 2. divisioonan va. komentajana 1947–1949. Uudenmaan sotilasläänin komentaja ja Helsingin varuskunnan päällikkö hän oli 1949–1953. Uransa päätteeksi hän toimi  2. divisioonan komentajana 1953–1960. Reserviin siirryttyään Ekman toimi Turun seudun teollisuuden väestönsuojeluyhdistyksen toiminnanjohtajana. Ekman oli Helsingin olympialaisten ratsastuskilpailujen johtaja 1952 ja Suomen ratsastajain liiton puheenjohtaja vuodesta 1953.

Torvald Ekmanin merkitystä suomalaisen tykistötaktiikan kehittäjänä pidetään jopa ratkaisevan tärkeänä.

Ylennykset: vänrikki 1918, luutnantti 1920, kapteeni 1924, majuri 1927, everstiluutnantti 1934, eversti 1940, kenraalimajuri 1949, kenraaliluutnantti 7.2.1954. 

## Julkaisuja
*Kenttätykistö ja sen toiminta, 1925
*Tykistön taktillinen toiminta, 1936
*Upseerin käsikirja (Harald Roosin ja Sulo Suden kanssa), 1936

## Lähteet
* Kuka kukin on (Aikalaiskirja) 1954: Who's who in Finland: Ekman, Torvald Erik
* Vem och vad? Biografisk handbok 1967: Ekman, Torvald Erik 
*   

### Viitteet

## Aiheesta muualla
* Everstil. T. E. Ekman : Tykinammuksen matka maaliin. Ampumamatkan ja suunnan määrääminen, Hakkapeliitta, 18.06.1935, nro 25-26, s. 36, Kansalliskirjaston digitaaliset aineistot
* Everstil. T. E. Ekman : Tykinammuksen matka maaliin. Ammuntaa häiritsevät tekijät ja niiden poistaminen, Hakkapeliitta, 02.07.1935, nro 27, s. 13, Kansalliskirjaston digitaaliset aineistot
Sirkumboreaalinen alue

**Sirkumboreaalinen alue** on eliöiden levinneisyydestä käytetty kuvaus. Sillä tarkoitetaan sellaisia eliöitä, jotka elävät korkeilla leveysasteilla pohjoisen pallonpuoliskon kaikilla puolilla.

## Katso myös
* boreaalinen vyöhyke
* sirkumpolaarinen
* sirkumpolaarinen eliölaji

## Lähteet
Mauritz Ekholm

**Mauritz Kristian Ekholm** (6. syyskuuta 1897 Vaasa – 29. lokakuuta 1986 Helsinki) oli suomalainen Helsingin Osakepankin (HOP) pääjohtaja vuosina 1956–1962.

Ekholm kirjoitti ylioppilaaksi vuonna 1915 ja valmistui filosofian kandidaatiksi 1919 pääaineinaan fysiikka, matematiikka ja tähtitiede. Hän työskenteli HOP:n palveluksessa vuodesta 1922 ja kuului pankin johtokuntaan vuodesta 1934. Hän oli pääjohtajan varamies vuodesta 1946 ja pankin pääjohtaja vuosina 1956–1962. Ekholm kuului myös Suomen Pankkiyhdistyksen, Vientiluoton ja Hartwallin johtokuntiin.

Mauritz Ekholmin veli oli vuorineuvos Karl-Erik Ekholm.

## Lähteet
Emilio Cecchi

**Emilio Cecchi** (14. kesäkuuta 1884 Firenze, Italia – 5. syyskuuta 1966 Rooma, Italia) oli italialainen kirjailija, taidekriitikko, elokuvatuottaja ja -käsikirjoittaja.

Cecchi aloitti uransa kirjallisuuskriitikkona Firenzessä ja kirjoitti ensin avantgardelehti Leonardoon ja sitten La Voceen. Hän oli erityisen kiinnostunut anglo-amerikkalaisesta kulttuurista ja julkaisi 1915 1800-luvun englanninkielistä kirjallisuutta käsittelevän teoksen. Cecchi oli 1919 perustamassa aikakauslehti La Rondaa.

Cecchi julkaisi useita esseekokoelmia, ja niistä ensimmäinen oli vuoden 1920 *Pesci rossi*. Seuraavien vuosien aikana hän kirjoitti myös taidehistoriasta ja tutki erityisesti Toscanan keskiaikaista ja renessanssiaikaista taidetta sekä Italian 1800-luvun taidetta. Cecchi matkusti 1930–1931 Meksikossa, Kreikassa ja Yhdysvalloissa, jossa myös opetti italialaista kulttuuria Berkeleyn yliopistossa, ja kirjoitti matkakokemuksistaan.

Cines-elokuvayhtiö palkkasi maalaskuussa 1931 Cecchin taiteelliseksi johtajaksi. Hän oli kirjoittanut jonkun verran elokuvakritiikkejä, mutta muuten hänellä ei ollut kokemusta elokuva-alasta. Cecchi ylennettiin huhtikuussa 1932 tuotantojohtajaksi, jona toimi marraskuulle 1933. Cecchin aikana Italian elokuvateollisuus oli nousukaudessa 1920-luvun rappion jälkeen ja Cines tuotti merkittävän osan Italian elokuvista. Cecchi vei Cinesiä kahteen eri suuntaan. Toisaalta hän suosi populaaria elokuvateollisuutta ja ihaili Hollywood-elokuvia. Toisaalta Cecchi myös kannusti kokeellisiin elokuviin ja houkutteli muun muassa ohjaajat Walter Ruttmannin ja Carlo Bragaglian sekä käsikirjoittaja Luigi Pirandellon työskentelemään Cinesillä.

Jäätyään pois Cinesiltä Cecchi kirjoitti edelleen kirjallisuuskriikkejä ja taidehistoriasta. Hän kuitenkin teki 1940-luvun alussa muutamia elokuvakäsikirjoituksia, kirjoitti kommentaareja dokumenttielokuviin ja ohjasi muutaman lyhytelokuvan. Käsikirjoittaja Suso Cecchi d'Amico on Emilion tytär.

## Lähteet
*
*

### Viitteet
Joulukuusikauppiaat

**Joulukuusikauppiaat** (, esitetty Suomessa myös nimillä *Kuusikauppiaat*, *Kauppa kuin kauppa* ja *Hieno liikeyritys*) on vuonna 1929 valmistunut yhdysvaltalainen lyhyt mykkäkomedia. Ohukaisena ja Paksukaisena tunnetut Oliver Hardy ja Stan Laurel näyttelevät kauppiaita, jotka yrittävät myydä joulukuusia ovelta ovelle esikaupunkialueella Kaliforniassa ja kohtaavat Jimmy Finlaysonin esittämän äkäisen asukkaan. Väärinkäsityksestä seuraa koston kierre ja elokuva huipentuu jaksoon, jossa Stan ja Ollie hajottavat miehen omakotitaloa. Kumpikaan osapuoli ei puutu toisen toimintaan, sillä kaikki kolme miestä keskittyvät pelkästään toistuvaan kostoon. Elokuvan apulaisohjaajana ja -käsikirjoittajana toimi Leo McCarey ja kuvaajana tuleva ohjaaja George Stevens.

Tunnetun anekdootin mukaan elokuvan kuvausryhmä olisi kuvausten yhteydessä mennyt vahingossa väärään osoitteeseen ja hajottanut jonkun viattoman sivullisen kotitalon, mutta tämä ei todellisuudessa pidä paikkaansa. Kuvauspaikkana käytetty talo kuului leikkaaja William H. Terhunelle, ja se on edelleen pystyssä Los Angelesin Cheviot Hillsissä. Toisen virheellisen käsityksen mukaan elokuva tapahtuisi keskellä kesää, vaikka todellisuudessa se kuvattiin vuoden 1928 jouluviikolla; eteläisessä Kaliforniassa on usein alkutalvellakin leuto sää.

*Joulukuusikauppiaat* valittiin vuonna 1992 National Film Registryn kulttuurisesti merkittävien elokuvien listalle.

## Lähteet

## Aiheesta muualla
*Joulukuusikauppiaat Mykkäelokuvat.com
*Silentera.com: Joulukuusikauppiaat
Roman luostari

**Roman luostari** on Ruotsissa Gotlannin saarella sijainnut entinen luostari. Se oli sisterssiläisten luostari, joka sai 1300-luvulla nimekseen "Roman luostari". Sen vieressä sijaitsee kuninkaankartano. Tanskalaisen uskonpuhdistuksen jälkeen vuoden 1531 tienoilla luostarin omaisuus siirtyi kuninkaan lääninherralle ja tarpeettomien rakennusten annettiin luhistua. Myös luostarin Gotlannissa, Öölannissa ja Virossa sijainnut maaomaisuus siirtyi kuninkaalle. Luostarista on enää jäljellä vain kirkon rauniot. Kesäisin Romateatern esittää raunioilla jonkin William Shakespearen näytelmistä.

## Lähteet

## Aiheesta muualla

* Roma Kungsgård 
* Roma teatern
Big Business

**Big Business** voi tarkoittaa jotain seuraavista:

**[[Joulukuusikauppiaat]]* (), vuonna 1929 valmistunut mykkäelokuva
**[[Tuplabisnes]]* (), vuonna 1988 valmistunut elokuva
*Big Business, Amiga-tietokonepeli
*Big Business, sludge metal -musiikkia esittävä yhtye
Robertsforsin ruukki

**Robertsforsin ruukki** on vanha rautaruukki, joka sijaitsee Robertsforsin kunnassa Ruotsissa. Sen perustivat vuonna 1758 Ricklejoen varteen John Jennings ja Robert Finlay. Raudan käsittelyn lisäksi alueella oli maataloutta ja vuodesta 1783 alkaen myös sahaustoimintaa. Raudan käsittely oli huipussaan 1860-luvulla ja toiminta lopetettiin 1890-luvulla. Uuden omistajan, Seth Kempen aikana tuotannossa suuntauduttiin puuteollisuuteen. Muitakin muutoksia tehtiin: vesisaha modernisoitiin, vuonna 1900 rakennettiin voimalaitos koskeen ja rautatie sähköistettiin, vuosina 1902-1904 rakennettiin sulfiittitehdas. Masuuni ja pajat on purettu, mutta rautaruukin ympärillä miljöön on edelleen siilyttänyt luonteensa.

## Lähteet

## Aiheesta muualla
* Visit Umeå: Robertsfors bruksmuseum med bruksjärnväg
Species at War

**Species at War** on Rotten Soundin EP-levy, joka julkaistiin 18. tammikuuta 2013.

## Kappaleet
#
#
#
#
#
#

## Kokoonpano
* G – laulu
* Q – kitara
* Kristian Toivainen – basso
* Sami Latva – rummut

## Arvostelut
* Inferno:  
* Kaaoszine: 8/10
* Metal Injection: 8/10
* Miasma: 8/10
* PopMatters: 7/10

## Lähteet

## Aiheesta muualla
* 
* 
* Rotten Sound Season of Mist -levy-yhtiön sivuilla
Fritz Walter Ekström

**Fritz Walter Ekström** (1871 – 1920) oli suomalainen oikeustieteilijä, joka toimi Helsingin yliopiston roomalaisen oikeuden ja kansainvälisen yksityisoikeuden sekä lainopin ensyklopedian professorina vuosina 1909–1920.

Ekström väitteli oikeustieteen tohtoriksi vuonna 1907 väitöskirjallaan *Löftesmans regress till gäldenären och medlöftesmännen*.  Vuonna 1909 hänet nimitettiin samana vuonna perustetun roomalaisen oikeuden ja kansainvälisen yksityisoikeuden sekä lainopin professuuriin, jossa hän toimi kuolemaansa asti. Ekströmiä on pidetty Suomen kansainvälisen yksityisoikeuden teorian perustajana. Hän oli myös saksalaisperäisen käsitelainopin merkittävä edustaja Suomessa 1800- ja 1900-lukujen vaihteessa.

Ekström julkaisi useita merkittäviä alan teoksia, kuten *Om villkorliga rättsärenden* (aikakauskirjassa "Juridiska föreningens tidskrift", 1909), *Om borgen* (1910; kolmas painos 1927), *Internationellt privaträttsliga afhandlingar I–V* (aikakauskirjassa  "Juridiska föreningens tidskrift", 1912–14), *Läran om viljans autonomi i den internationella privaträtten* (Robert Hermansonin juhlakirjassa 1916) ja *Sju internationellt privaträttsliga uppsatser* (1920). Postuumisti julkaistiin teos *Privaträttens allmänna läror* (toimittajana Einar Cavonius 1921–1925).

## Lähteet
* 

### Viitteet
Ihania päiviä

**Ihania päiviä** (*Wonderful Days*; ) on vuonna 2003 ensi-iltansa saanut Kim Moon-saengin ohjaama scifielokuva jossa yhdistetään CGI-grafiikkaa ja periteistä animaatiota. Se sijoittuu vuoteen 20142 jolloin suurin osa Maasta on saastunut elinkelvottomaksi ja saasteet pimentävät taivaan.

## Juoni

Elokuva kertoo Maasta sen jälkeen kun suurin osa siitä on saastunut elinkelvottomaksi. Maapallolla on vain yksi turvasatama, *Ecoban*, kaupunki jonka Tyynenmeren saarelle paennut ihmisryhmä perusti suojapaikakseen. Se on suojattu korkean teknologialla ja saa energiansa saastuttavalta Delos-energiajärjestelmältä. Kun saaren rannoille myöhemmin saapuu lisää pakolaisia eivät Ecobanin kaupunkilaiset laske heitä sinne, heitä kiinnostaa vain oman eläntapansa suojelu.

Sadan vuoden kuluttua kaupunkilaiset ja ulkopuolella olevat marrilaiset ovat saavuttaneet tasapainon ja elävät tahoillaan rinnakkain. Kun Ecobanin turvaupseeri Jay etsii kaupunkiin tullutta tunkeutujaa hän huomaa että se on hänen vanha ystävänsä Shua, joka on siirtynyt marrilaisten miliisiin. Marrilaisilla on suunnitelma saada haltuunsa kaupungin saastuttava Delos-energiajärjestelmä, ja sen avulla aloittaa Maapallon ilmaston puhdistaminen saastesumusta jotta taivas olisi taas sininen.

## Näyttelijät

Lähde: 

## Lähteet

## Aiheesta muualla
* 
*
IC4

**IC4** on italialaisen AnsaldoBredan Tanskan rautateille (DSB) valmistama junatyyppi. Junayksiköiden oli määrä aloittaa liikennöinti jo vuonna 2003, mutta vasta kesällä 2007 ensimmäinen yksikkö aloitti kokeellisen paikallisliikenteen ja kolme muuta myöhemmin samana vuonna. Siitä lähtien rautatieyhtiö DSB ja valmistaja AlsandoBreda selvittivät milloin niiden varsinainen käyttö InterCity-junissa voitaisiin aloittaa. Asia riippui Tanskan rautatieviranomaisten hyväksynnästä. Ensimmäinen kaukojunavuoro ajettiin Aalborgista Kööpenhaminaan 7. elokuuta 2008, ja lupa säännölliseen liikenteeseen täysimittaisilla junilla saatiin 9. marraskuuta 2010.

## Tekniikka
IC4-yksikössä on neljä vähäpäästöistä, yhteispaineruiskutuksella varustettua dieselmoottoria, yhteisteholtaan 2&nbsp;240 kW. Ne ovat Ivecon valmistamia iskutilavuudeltaan 20-litraisia V8-moottoreita, joilla junayksikkö saavuttaa 200 km/h huippunopeuden. Junayksikkö käsittää neljä toisiinsa liitettyä vaunua, yhteispituudeltaan 86 metriä. Vaunukorit on tehty alumiinista, yhteispainoltaan 140–160 tonnia ja tarjoten yhteensä 204 istumapaikkaa. Täysimittainen juna koostuu enintään neljästä yhteenkytketystä yksiköstä. Aluksi tekniset ongelmat estivät yksiköiden kytkemisen toisiinsa joten ne liikennöivät jokainen erikseen. Lupa täysimittaisiin juniin saatiin myöhemmin. Koska yhden junayksikön kapasiteetti ei riitä kaukoliikenteen tarpeisiin ajoivat IC4-yksiköt pelkästään paikallisliikenteessä.

## Polemiikki
IC4-kaluston hankinta on aiheuttanut Tanskassa poliittista vääntöä hankkeen viivästyessä johtuen valmistajan AnsaldoBredan vaikeuksista toimittaa tilattuja junayksiköitä. Pääsyyksi kuvataan tekniset ongelmat rautatieyhtiö DSB:n valitsemassa sille erikseen huomattavasti muokatussa junatyypissä. Vaikka IC4-yksiköitä on käytettykin säännöllisessä liikenteessä, niissä on edelleen ongelmia jotka toisaalta eivät estä liikennöintiä mutta eivät silti ole hyväksyttävissä. Näitä ovat esimerkiksi pakokaasun hajun tunkeutuminen matkustamoon, vikahälytykset ja muunlaiset tietokoneisiin liittyvät viat.

## Lähteet

## Aiheesta muualla
Kikujiron kesä

**Kikujiron kesä** () on vuonna 1999 ensi-iltansa saanut Takeshi Kitanon käsikirjoittama, ohjaama ja näyttelemä elokuva. Siinä Kitano esittää tyhjäntoimittajaa, joka päätyy saattamaan äitiään etsivää nuorta poikaa.

## Rooleissa

## Lähteet
Fateless – ikuisesti merkitty

**Fateless - ikuisesti merkitty** (*Sorstalanság*) on vuonna 2005 ensi-iltansa saanut Lajos Koltain ohjaama elokuva, joka perustuu Nobel-palkitun unkarilaisen kirjailijan Imre Kerteszin romaaniin *Kohtalottomuus*. Se on tarina teinipojan kokemuksista toisen maailmansodan keskitysleireillä  Auschwitzissa, Buchenwaldissa ja Zeitzissa.
## Lähteet
Per Ekwall

**Per Ekwall** (13. elokuuta 1895 Pori – 19. joulukuuta 1990) oli suomalainen kemisti. Hän oli Åbo Akademin fysikaalisen kemian ja sähkökemian ylimääräinen professori vuodesta 1935-1963 ja kemian professori vuodesta 1943. Ekwall on siteeratuimpia suomalaisia kemistejä. Hän perusti Tukholmaan Ytkemiska Institutin (YKI). Hän tutki pääasiassa pinta- ja kolloidikemiaa.

## Lähteet